
Amatendo amalungi era amajjuvu ga Allah % Omulezi w'ebitonde. 
Oyo eyatonda ebitonde byonna, ebirabwako n'ebitalabwako. Ebiri 
mu ggulu ne mu nsi, ebiri ku lukalu n'ebiri mu mazzi, ebiri mu 
bbanga n'ebiri mu ttaka, ebisajja n'ebikazi, ebyamaanyi n'ebinafu, 
ebitambula n'ebyewalula, ebibuuka n'ebitabuuka, ebinene 
n'ebitono, ebikaafiiri n'ebikkiriza. Buli kitali yye, kitonde kye. Kiri 
wansi wa bufuzi bwe obujjuvu, y'akigabirira era y'akyusakyusa 
embeera zaakyo ennungi n'embi. 


Tumusaba asse okusaasira n'emirembe ku mubaka we 
Ow'ekitiibwa Muhammad 4 oyo gwe yatutumira okutuggya mu 
bubuze okutuzza eri obulungamu. Njulira nti Nabbi waffe 
Muhammad # yafa amaze okutukakasa nti omuntu yenna afa nga 
mushiriku talikomba ku Jjana ya Allah ey'ebyengera, wabula 
aliseegera mu muliro ogwentiisa obugenderevu n'obugenderevu. 


Mugandawange ne mwannyinaze Omusiraamu, kimanye nti tewali 
kyengera kisinga kuyingira Jjana ya Allah }% eyo Allah jeyawunda 
n'agiteekamu buli kisanyusa amaaso g'omuntu, n'amatu ge, wamu 
n'omutima gwe. Erimu ebyengera amaaso bye gatalabangako, 
n'amatu bye gatawulirangako, n'olulimi bye lutakombangako, 
n'omutima bye gutalowoozangako!! Yagamba ow'ekitiibwa Allah 
nti: 


KI AI Ki La NG GN ang Sa) 
AH 
Era (mu Jjana) mulimu buli myoyo kye gyeyagaliza, na buli 
kisanyusa amaaso okulaba, ate nga temuligifulumamu 
olubeerera! 


N'agamba Omubaka Muhammad # mu Hadiith al Qudus eva ku 
Abu Hurairat > nti: 


{ A a KA ES E ap E Pa 2 0? Epul y AA 
hs NG uea OSING =) ipa Y G III saka) ia JG 


Yagamba ow'ekitiibwa Allah nti: Nategekera abaddu bange 
abalongoofu (mu Jjana), amaaso bye gatalabangako, wadde 
okuwulirwako amatu, wadde okulowoozebwako 
omutima gw'omuntu. 


Omusiraamu yeegomba era yeeyagaliza ebirungi ebya buli kika 
naye ekintu kyasinga okwegomba n'okuyaayaanira y'ejjana. 
Yeegomba obugagga, obufuzi, obuyivu, emirembe, obulungi, 
obufumbo, oluzaalo, obuganzi, obulamu obulungi, amaka 
amalungi n'ebirala bingi. Kyokka yeegomba nnyo Ejjana 
okusinga bwe yeegomba ebintu ebyo era tasobola kukola shirik 
asobole okubifuna kubanga akimanyi nti shirik amukaafuwaza 
ate omukaafiiri talikomba ku Jjana. 


Mu ngeri y'emu Omusiraamu talina kintu ky'atya, kye 
yeeraliikirira okusinga omuliro Jahannam ogwo Allah 36 gwe 
yateekateekera abakaafiiri n'abajeemu mu bantu n'amajinni. 
Omuliro ogwayitirira okwokya ne gulungibwamu ebibonerezo 
ebya buli kika. 


Ogujjuddemu buli kika ky'entiisa n'obunyomoofu. Ogujjuddemu 
obulumi obwesisiwaza okulowoozaako, n'emiranga egitaliiko 
musaasizi, n'okulaajana okutaliiko mudduukirize, n'okwejjusa 
okutagasa. Nsaba Allah 45 aguntaase nammwe. Yagamba 
Omubaka Muhammad # mu Hadiith eva ku Abu Hurairat nti: 


AS GA WA kaa AS HASA 
AI EE AA PA AA MUA KB AWA UA ea 
ade gi Wg SA GAS Mojar Gawa) ies WAH Skand UH JÉ ól Jwg G AaS 


Omuliro gwammwe guno omuntu gw'akozesa (ku nsi) 
kitundu kimu mu kwokya ku bitundu nsanvu eby'omuliro 
Jahannama! Ne bagamba nti: Wallaahi guno (ogwokunsi) 

gumalira ddala bulungi okubonereza - owange ggwe 
Omubaka wa Allah!! Nabbi n'abagamba nti: Jahannama 
yasukkulumizibwa ku muliro gw'edduniya mu kwokya 
ebitundu nkaaga mu mwenda, nga buli kitundu 
kyenkana n'ogw'edduniya okwokya. 


Obwo nno bwe buddo bw'abo abaasiima ensi ne bagigulumiza, 
ne bawewula enkomerero, ne batatya kutiisibwa kwa Allah 3% 
wadde okwegomba ebyengera bye by'abasuubiza, ne bakwata 
obulungamu ne babugulamu obubuze, ne bakwata essanyu 
lyabwe ne baligulamu okuzikirira n'okubonaabona 
okwolubeerera!! Ne bazimba amasabo basobole okugaggawala! 
Ne basiiba mu masabo bawone ebizibu! Ne basoma emmisa 
n'abakaafiiri basobole okubawa obululu! Ne bakola emidaala 
egitunda ebyawongo! Ne bakaafuwala ne beewaayo eri 
okuzikirira okw'olubeerera!! Abo Allah % b'ayogerako nti: 


4 pa NG 5 UBIA ANAN NG Y 
ol Ji 
Mazima abo abaakwata Obukkiriza ne babugulamu 


obukaafiiri tebalina kyonna kye bakosa Allah, era balina 
ebibonerezo ebiruma ennyo. 


OBUBENJE BWA SHIRIK OBUNA 


Mugandawange ne mwannyinaze Omusiraamu, - nsaba Allah 38 
akuteekeko okusaasira kwe, akuteeke mu baddu abamusaba 
n'abaanukula era abamusaba okubasonyiwa n'abasonyiwa — 
kimanye nti ezzambi erisinga obunene mu maaso ga Allah 25 ye 
shirik. Teriiyo zzambi linyiza Allah % kusinga shirik. Teriiyo 
muddu Allah % gw'atamwa kusinga mushirik. Teriiyo Nabbi 
Allah 45 gwe yatuma okuggyako nga yatumwa kulwanyisa 
shirik. Yagamba Allah 46 nti: 


DALA LAO 


UA i ji Y} 
z Ta 
Jai) KA, 


Mazima twatuma mu buli kibiina Omubaka, abagambe nti: 
Musinze Allah yekka, mwesambe byonna 
ebisinzibwa ebitali yye. 


Olw'obunene bw'ezzambi lya shirik, ow'ekitiibwa Allah 
yaliteekako obubenje bungi obutiisa omutima omulamu ogulimu 
akeebuulirira. Obubenje obusingira ddala okuba obw'entiisa buli 
buna era gwe mulamwa gw'ekitabo kino. Omuntu yenna agwa 
mu shirik omunene aba agudde butereevu mu bubenje buno era 
bw'afa nga teyeenenyezza taddamu kukomba ku ssanyu 
obugenderevu n'obugenderevu ne bw'aba ng'abadde mumanyifu 
mu kuyigganya embizzi n'abatamiivu ku kyalo. Nsaba Allah 25 
abututaase fenna. 


AKABENJE AKASOOKA 


Omuntu bw'akola shirik, afuluma mu Busiraamu n'afuuka 
omukaafiiri yennyini ne bw'asigala ng'asaala, ng'asiiba, ng'awa 
zakat, ng'agenda e Makka, ng'asoma Qur'aan, ng'ayogera 
oluwarabu, ng'akulembera Abasiraamu, ng'ayambala ekkanzu 
n'enkoofiira, ng'ayambala Jilbaab, ng'atoola salaamu, nga talya 
mbizzi, nga tanywa mwenge, ng'alina n'ebitendo by'abasiraamu 
ebirala ebyokungulu. Oyo nno y'ayitibwa Murtad. Yagamba 
Allah % nti: 


aer A) ATA ERES WORLD ACRE Aor 77 
zg 48 sae aj aa AN GN Ga GN) a WA 
$ TA WA, AG AE 
osiaga 4 OR a JAWA saa) 
Oyo yenna asinza Allah ng'amusinzizaako ekintu ekirala 
ky'atalinaako bujulizi (bukigwanyisa kusinzibwa), mazima 


wa kwennyonnyolako eri Omulezi we (Allah). 
Mazima abakaafiiri ssi ba kuwona. 


N'agamba Allah 36 nti: 
wa mz AAA I WA ALI Nadi 24% 
L a a S E EE A G AA i y 


Mazima baakaafuwala abo bonna abaagamba nti: Allah ali 
omu mu basatu (trinity). So nga tewali kisinzibwa mu 
butuufu okuggyako asinzibwa Omu yekka Allah. 


N'omubaka Muhammad #4 yagamba mu Hadiith eva ku Abu 
Hurairat > nti: 


IN ta pE amo GE NE NAN IA 
dawan A JAN a GAS II 
EKA å yi de) SUN caai og) 


Omuntu agenda eri omusamize oba omulaguzi, n'akkiririza 
mu by'amugambye, mazima ddala aba akaafuwalidde 
byonna ebyassibwa ku Muhammad 3. 


Ne Swahaaba ayitibwa Zaid Ibn Khaalid Al Juhanie > 
atunyumiza nti: 


Ji ai Wb JAN Ga NG SI A EEE TAE 

aa ara Jér JÉ pe dyang an ag ak JÉ Na bg Jp JE ga Ji 

EKIN E gagi Nb saba à aia Weh JÓ Wa Li SAES gagi sa 
ai sin EN baji a DE E GEG NE sya Gah JÒ ya Ua 


Omubaka wa Allah yatusaaza esswala ya Subuh mu kifo 
ekiyitibwa Hudaibiyah, oluvannyuma lw'ekire ky'enkuba 
ekyali kitonnye ekiro ekyo. Bwe yamala okutoola Salaam, 
yakyuka n'atunuulira abantu, n'abagamba nti: Mumanyi 
Omulezi wammwe ky'ayogedde? Ne bagamba nti: Allah 

n'omubaka we be bamanyi. N'abagamba nti: Agambye 
nti: Bukeesezza nga mu baddu bange mulimu Abakkiriza 

n'abakaafiiri: Oyo yenna agambye nti: Allah 
y'agitonyesezza (enkuba) olw'obulungi bwe n'okusaasira 
kwe (eri ebitonde bye), oyo Mukkiriza munze, ate mukaafiiri 
eri emmunyenye. Ate agambye nti: Munyenye bweti ne 
bweti y'egitonyesezza, oyo mukaafiiri gyendi, 
mukkiriza eri emmunyenye. 

N'olw'ekyo omuntu yenna alina essabo, oba aligendamu 
okumalirayo ebizibu bye, oba omukubi w'ekitabo, oba alina 
omudaala ogutunda ebyawongo ebikozesebwa mu shirik, oba 
omulogo, oba ayalula abalongo, oba alina ekyoto kya lubaale 
ekitazikira, oba embuzi ya lubaale, oba afuuwa emmindi 
ey'eddogo, oba agema enkuba, oba alna ebigali wansi 
w'ekitanda, oba ayabya olumbe. 


Oba abalina obuyumba mbu obulimu empewo z'ekika, oba 
abagenda mu kyalo mbu empewo zibafuuweko ebibadde 
byesibye bitaggulukuke, oba aba family okukungaana ne balima 
ku ntaana mbu abafu abaanyiga bate emikisa jaabwe (ne bwe 
bakituuma 'okumanyagana' tekibawonya bukaafiiri), oba 
asalira lubaale ekinyonyi oba ekisolo oba omuntu, oba asalira 
omusinji, oba akasolya, oba tanuulu, oba oluguudo, 


Oba eyeesala eddagala lyobukuumi (eyeesandagga), oba 
eryamagezi, oba ery'emikisa, oba ery'obugagga, oba 
eryobuganzi, oba ery'emirimu, oba  eyeesiba yirizi 
n'ajeesigamira okumutangira ebizibu oba okumuleetera emigaso, 
oba avunnamira ekitali Allah 3%, oba abasaba ebitali Allah 3 
ebintu ebyeyawulidde Allah; ng'oluzaalo, obulungi, emikisa, 
obuganzi, obugagga, obuwanguzi, amagezi, emirembe n'ebirala. 


Oba abagamba nti omukyala taba na ddiini, eddiini y'omwami 
we y'eddiini ye. Oba abagamba nti amadiini ag'enjawulo 
makubo bukubo agatutuusa fenna eri Allah 3%% ng'atusiimye!! 
Anti mbu ayise e Kibuye n'ayise e Wakaliga bonna batuuka e 
Nateete! Oba mbu ayise e Gayaaza n'ayise e Mukono bonna 
batuuka e Kayunga. Oba abakkiririza mu ba lubaale: Ddungu, 
Kibuuka, Mukasa, Musoke, Muwanga, Kiwanuka, Ndaula, 
n'abalala. Kimanye nti amannya ago n'amalala agalina 


akakwate ku shirik Omusiraamu takkirizibwa kugeetuuma 
wadde okugatuuma omwana we. Eyalituumibwa akakatibwako 
okulikyusa ng'omubaka # bwe yakyusa amanyya ga ba 
swahaaba abawera olw'okukontana n'enzikiriza entuufu. 


Omuntu yenna akola ekimu ku bintu ebyo byemmenye n'ebirala 
ebiyitirivu ebibifaanana bye simenye, aba akaafuwadde 
ng'avudde mu Busiraamu ne bw'afiira e Makka ng'avunnamye, 
ng'ayambadde ekkanzu n'enkoofiira, ku lunaku lw'ejjuma, mu 
mwezi gwa Ramadhan. Anti ebyo byonna bigasa Musiraamu 
tebigasa mukaafiiri. 


Taguumaazibwa eky'okuba nti yeeyita oba ayitibwa seeka, oba 
Hajj, oba Hajjat, oba Musiraamu, oba Swaaba, oba Jjama, oba 
Yaakhe. Ekitaasa omuntu mu maaso ga Allah % si mannya 
abantu ge bamuyita olw'obutamanya by'akola nga yeekwese, 
wabula ekyo Allah #$ ky'amanyi era ky'alaba mu mutima gwe 
kye kimutaasa oba kye kimuzikiriza. Kasita okakasa nti okola 
shirik matira nti toli Musiraamu wadde tewali muntu yenna 
amanyi bigali bye wassa wansi w'ekitanda. Yanguwa mangu 
nnyo weenenye odde mu Busiraamu nga tonnafa. Gwe tolaba 
bano abannanfuusi abeeyita Abakkiriza Allah 3% amanyi ebiri 
mu mitima gyabwe bwe yabalimbisa?!! Yagamba Allah % nti: 


e n 7 > ANI MO Pi WR Gas KAT I Tr z 
san O iih êlas plas n ia aas Y 


Ne mu bantu mulimu abagamba nti bakkiriza Allah 
n'olunaku lw'enkomerero kyokka nga ssi Bakkiriza. 


Mbu wali "ewa Musiraamu ku dduuka" kyokka nga mu 
dduuka lye mulimu yirizi mbu emusikira abaguzi!! Oba nti gali 
maka ga Hajj oba Hajjat gundi ... kyokka nga mu maka ago 

mulimu essabo oba obuyumba omukuumirwa empewo z'ekika!! 
Omusiraamu musiraamu abantu ne bwe bamuyita omukaafiiri, 
n'omukaafiiri mukaafiiri abantu ne bwe bamuyita Omusiraamu. 
Nsaba Allah 25 atutaase obukaafiiri atukuumire enzikiriza zaffe 
tumusisinkane ng'atusiimye. 


AKABENJE AK'OKUBIRI 


Omusiraamu ow'ekitiibwa, bw'oba okitegedde nti omushiriku 
aba mukaafiiri, kimanye era nti omuntu bw'akola shirik 
omunene, emirimu gye gyonna emirungi jeyakulembeza 
okukola — ng'esswala, okusiiba, okusaddaaka, n'emirala - Allah 
Æ agisazaamu n'aba ng'atakolangayo kalimu konna kalungi. 
N'emirimu gyonna gy'akola oluvannyuma lw'okukola shirik oyo 
Allah 38 tagikkiriza olw'ensonga nti Allah takkiriza kusinza kwa 
mukaafiiri. Yagamba omutonzi Allah % oluvannyuma 
lw'okutunyumiza ku ba Nabbi be n'ebitiibwa byabwe nti: 


alad { O Gyan BEG agi LI LSN; > 


Singa bangattako ekintu kyonna, emirimu gyabwe 
gyonna emirungi gyalibafudde busa. 


N'alabula omubaka we gw'asinga okwagala — Muhammad # nti: 


di KN a Ng aua 


7 OCs 


Mazima ddala wassibwako obubaka, era bwassibwa ne 
kwabo abaakusooka okutumibwa, nti: singa ogatta ku Allah 
ekintu kyonna, emirimu gyo gyonna gisazibwamu 
n'obeerera ddala mu bafaafaaganiddwa. 


N'agamba Allah 38 nti: 
e AA BA ka bh BU WAUA 


an OAK sa 


Tewali nsonga yagaanisa okuwaayo kwabwe okukkirizibwa 
okuggyako lwa kuba nti baakaafuwalira 
Allah n'omubaka we. 


Allah $$ n'atukubira ekifaananyi ky'emirimu gy'abashiriku, 
n'agamba nti: 


seb AJ AE KEA AGAI ie Ja NE y 
SE | O Sadi ALNA ANS NS PN AA ah Ng 


Ekifaananyi ky'abo abaakaafuwalira Omulezi 
waabwe: Emirimu gyabwe giringa evvu erifuumuuddwa 
ne lisaasaanyizibwa embuyaga ey'amaanyi mu lunaku 
olw'omuyaga ogukunta. Tebalisobola (kufuna mpeera) mu 
mulimu gwonna (omulungi) gwe baakola. Obwo nno 
bwe bubuze obw'ewala ennyo. 


Omuntu yenna akola ekintu kyonna kw'ebyo ebyamenyeddwa 
waggulu (mu kabenje akasooka), oba ekibifaanana mu nnamula 

ne bwekiba tekyamenyeddwa, akimanye nti emirimu gye 
gyonna emirungi Allah 3% yagisazaamu okuva lwe yeebagala 
shirik oyo, era n'emirala gy'akola kati agikolera wabweru wa 
Busiraamu era tagifunamu mpeera yonna. Okuggyako oyo 
yekka eyafuna okwejjusa oluvannyuma |w'okukikola 
n'akivaako. Oyo aba Musiraamu era n'emirimu gye gyonna 
Allah 38 yagimuddiza — olw'okusaasira kwe - nga bwe tugenda 
okukiraba mu maaso inshaa'Allah. 


Omusamize, oba omukubi w'ekitabo, oba amalira ebizibu bye 
mu ssabo, oba omulogo, oba atunda ebyawongo, oba atatamwa 
ssabo wadde talirina, oba akola mu biggwa eby'obuwangwa, oba 
akola mu ssabo ne bwe litaba lirye, oba eyeeyambululira mu 
masanganzira, oba mu migga, oba mu nnyanja, oba ayalula 
abalongo, oba agema enkuba, oba afuuwa emmindi ey'eddogo. 


Oba alina yirizi gye yeesiba, oba gye yasiba mu baana, oba mu 
kidduka kye, oba mu nsolo ye, oba mu dduuka lye, oba ntanga 
y'eri mu mulyango, ng'agyesigamira okumuleetera emigaso oba 
okumutangira ebizibu ne bw'asaala esswala zonna ez'etteeka 
n'eza kyeyagalire, ne bw'asaddaaka emmaali ye yonna, ne 
bw'aba Imam wa muzikiti, ne bw'awaayo ettaka ne 
lizimbibwako omuzikiti n'essomero, ne bw'asiibulula abasiibi, 
ne bw'atigomya embizzi n'abatamiivu ku kyalo, ne bw'azaala 
oba n'azaalibwa seeka, ne bw'akola emirimu emirungi gyonna 
n'agimalayo, ne bwe yeeyita oba n'ayitibwa Omusiraamu, oba 
seeka, oba Imaam, oba Hajj, oba Hajjat - tafuna mpeera yonna 
mu mirimu egyo kubanga aba mukaafiiri ow'ekikolo. 


Anti Allah #$ yatulagira tusooke tubeere Abasiraamu twewale 


shirik nga tannatulagira kusaala wadde okuwa zakat wadde 
okusiiba wadde okukola Hijja era n'afuula empagi y'obusiraamu 

esooka nga ye Shahaada so ssi Sswala. Oyo yenna abuuka 
empagi y'obusiraamu esooka, n'agenda ku yookubiri ey'esswala, 
aba asaalira wabweru wa Busiraamu. Oyo yenna abuuka empagi 
y'obusiraamu esooka, n'awa zakat, aba agiweeredde wabweru 
wa Busiraamu. 


N'empagi endala zonna bwezityo, n'emirimu emirala gyonna 
emirungi bwegityo; Tewali agifunamu mpeera yonna 
okuggyako nga yatuukiriza bulungi empagi y'obusiraamu 
esooka n'amenyawo, n'awakanya, era ne yeesamba byonna 
ebisinzibwa ebitali Allah % n'ayimirizaawo okusinzibwa kwa 
Allah 35 yekka n'atongoleza n'omubaka Muhammad % 
Obubaka. 


Ago ge makulu g'ekigambo Laa Ilaaha Ill'Allah... omuntu 
g'ateekeddwa okuba nago mu bulamu bwe alyoke abe 
Omusiraamu akole Ibaada nga Allah 3% azikkiriza. Soma 
ekitabo: "Laa Ilaaha IIl'Allah, Amakulu Gaakyo, Empagi 
Zaakyo, N'obukwakkulizo Bwakyo" osobole okunnyonnyoka 
obulungi amakulu g'empagi y'obusiraamu esooka (shahaada). 


Akakwakkulizo akakulu ak'okukkirizibwa kw'omulimu 
omulungi (Ibaadat) kwe kuba ng'agukoze Musiraamu atalina 
shirik yenna. Yagamba Allah % nti: 


Z A Zyl AGr RaDa zA AA LRR LA a 
ab aya UA aya yas G A E a be Get a y 
AH >k oA PILA 


Ja 4 Wa ii aga E5 


Omuntu yenna akola omulimu omulungi, abe Musajja oba 
Mukyala, kyokka nga Mukkiriza, tujja kumuwangaaliza mu 
bulamu obulungi (ku Dduniya: okumutebenkeza omutima, 

n'okumumatiza n'ekyo ky'alina, n'okumugabirira nga 
tatawaanye. Ate ku Akhirat:) Tumuwe empeera esingira 
ddala okuba ennungi mw'ebyo bye yakolanga. 


N'agamba Allah 38 nti: 


2522 KU kr 7? EIA | KA sr ZAT K 
I ee RETON AN Soha lw FA EG y 


2 28A I 2 


ia p D si 3 azi Sk ai 


Abashiriku tebagwanirangako n'akatono kuyimirizaawo 
mizikiti gya Allah ## (okugisaaliramu, okugirabirira, 
n'okugizimba) ng'embeera yaabwe ebawaako obujulizi 
nti bakaafiiri. Emirimu gyabwe gibafa busa era 


mu muliro tebalivaamu. 
Kyokka singa omushiriku yeenenya olwenenya olw'amazima 
nga tannafa, Allah % amusonyiwa era n'amuddiza n'emirimu 


gye emirungi egyali gyasazibwamu. Tugenda kulaba ensonga 
eno mu bugazi mu kabenje akokusatu akaddako. 


TEN NESS 

AKABENJE AK'OKUSATU 


Omuntu bw'akola shirik omunene, n'afa nga tamwenenyezza, 
Allah 35 tamusonyiwa era aba ateekeddwa okuyingira omuliro 
gw'atalifulumamu obugenderevu n'obugenderevu. So ate singa 
omuntu afa ng'alina ezzambi eritakaafuwaza ly'ateenenyezza, ne 
bwe liba ddene nnyo ng'okwenda oba okulya riba, kyokka 
ng'omuntu oyo yakuuma bulungi tauhiid ne yeewalira ddala 
shirik, omuntu oyo abeera wansi w'okusalawo kwa Allah 35, 
bw'ayagala amubonereza ekiseera ky'ayagadde oluvannyuma 
n'amuyingiza Ejjana, ate bw'ayagala amusonyiwa 
n'atamubonererezaako ddala. Yagamba ow'ekitiibwa Allah 38 
nti: 


[d aez 
AI NIA GaS a YA a lol y 


adi A IA Toia 


Mazima Allah tasonyiwa kumugattako kintu kyonna, so 
ng'asonyiwa gw'aba asazeewo okusonyiwa ezzambi lyonna 
eritenkana shirik. Mazima oyo yenna agatta ku Allah 
ekintu kyonna aba abuze olubula olw'ewala. 


ZA A 
z 


2 


N'agamba Allah % nti: 
GAL, 2A K, -ai GN TE NG NG 
1 OAM D EAA Jo eba EONS, Y 


Mazima abo abaakaafuwala ne beekiika mu kkubo lya 
Allah, (ne balwanyisa Obusiraamu), oluvannyuma ne bafa 
nga bakaafiiri, Allah % talibasonyiwa. 

N'agamba Allah % nti: 


7 Z NA DI 4G AR 2. 2 T2 II ker e Ex IT 
Í, O É LEII a Jaa KG ES OÉ, $ 
sai d CY GA TA WA A o api Ka bh 
Mazima abo abaakaafuwala ne balyazaamaanya, 
Allah tabangako wa kubasonyiwa wadde okubalungamya 
eri ekkubo (eggolokofu) wabula (okubazza eri) ekkubo 


ly'omuliro Jahannama nga ba kugubeeramu olubeerera. 
Ekyo nno eri Allah kyangu nnyo. 


Omushiriku yenna alemedde ku shirik taba n'essuubi nti osanga 
Allah 3% alimusonyiwa ng'atuuse mu maaso ge olw'ebirungi bye 
yakolera Obusiraamu n'abasiraamu, oba nti alimunyonnyola 
ennaku eyamutwala mu ssabo; ng'obugumba oba obujja, oba 
obwavu, oba endwadde ezitawona, oba ebbula ly'emirimu, oba 
ababbi abamumalirangawo emmere, oba okunoonya obululu 
Allah Æ n'amuwuliriza n'amuddiramu. Omuntu ateekeddwa 
okumanya nti teri muswiiba gusinga kuyingira muliro. Era 
ateekeddwa okumanya nti teri bubuyabuya businga kudduka 
kizibu kitono ate nga bwe weesuula mu kizibu ekinene ennyo 
okusinga kiri ky'odduka!! 


Ekyo omuntu ateekeddwa okuba ku nsi ng'akimanyi bulungi; nti 
Allah X% tasonyiwa mushiriku wadde okumusaasira. N'oyo alina 
omuntuwe gw'akakasa obulungi nti yafa alemedde ku busamize 
ng'ate akimanyi nti shirik Allah 35 yamugaana, amanye nti 
Allah #5 talimusonyiwa ng'obujulizi obwo waggulu n'obulala 
bungi obutaleeteddwa bwe bukyoleka obulungi. 


TEN NESS 

OMUSHIRIKU BWE YEENENYA ALLAH #84 
AMUDDIZA EMIRIMU GYE EMIRUNGI 


Omusiraamu ow'ekitiibwa, kimanye nti olw'okusaasira kwa 
Allah 38, n'olw'okwanguyiza abaddu be n'okubasikiriza 
okwenenya bawone ekibambulira ky'omuliro ekiboolekedde 
singa bafiira ku shirik, Allah % yasalawo nti singa omuntu 
yeenenya olwenenya olw'amazima n'ava ku shirik nga tannafa, 
Allah 38 amusonyiwa era n'amuddiza n'emirimu gye emirungi 
gyonna gye yakulembeza okukola. Yagamba Allah 25 nti: 


A DI PALE YAA 


WA aa s KUA o% 
sa AAA GA G b é La PERESA 


N'oyo akyuka mummwe n'ava mu ddiini ye 
(ey'obusiraamu), n'afa nga mukaafiiri, abo (ab'engeri eyo) 
emirimu gyabwe giba gisaanyewo ku nsi ne ku nkomerero 

era abo be ba nannyini muliro gwe batalivaamu 
obugenderevu n'obugenderevu. 


Yagamba omumanyi ow'ekitiibwa ennyo, Sheikh Abdurrahmaan 
Ibn Naaswir Assa'adie — Allah 3£ amusaasire — ng'anyonnyola 
Ayat eyo waggulu mu Tafsiir ye ey'ekitiibwa eyitibwa: Taysiirul 
Kariim Arrahmaan nti: 


Ayat eno etegeeza nti arutadda n'ava mu Busiraamu, 

oluvannyuma n'akomawo mu Busiraamu nga tannafa, 

emirimu gye (emirungi) gye yakola nga tannarutadda 
Allah 3% agimuddiza. 

Mu Ayat eyo era mulimu obujulizi obweyolefu obwongera 
okukkaatiriza akabenje ka shirik ak'okubiri — ke twalabye 
waggulu — nti omuntu bw'afa nga mukaafiiri talinaayo mulimu 
mulungi gwonna gw'asanga eri Allah A. 


N'omuntu yenna bw'aba ng'abadde mukaafiiri ow'ekikolo 
atasiramukangako, oluvannyuma n'asiramuka, Allah # 
olw'okusaasira kwe n'obulungi bwe eri abaddu be, akkiriza 
emirimu gye gyonna emirungi Obusiraamu gye bukubiriza gye 
yakolera mu ddiini ye ey'ekikaafiiri gye yalimu, wadde yagikola 
mukaafiiri. Ate emibi gyonna n'agisazaamu. Swahaaba ayitibwa 
Hakiim Ibn Hizaam kb yabuuza omubaka Muhammad # nti: 


I IS CS II 

o7, © Tah a fa n o {o f ô A ai ofo DAGA Kapa 2 

AA Aka G AE akal E l JD S rl a Gd GÈ eg iog 
(ale giu) 


Owange ggwe omubaka wa Allah! Olaba otya emirimu 
emirungi gye nnakolanga nga sinnasiramuka, omuli 
okusaddaaka, n'okuta abaddu, n'okuyunga oluganda, 
emirimu egyo ngifunamu empeera? Nabbi n'amugamba 
nti: Osiramukidde ku kukkirizibwa kw'ebirungi 
bye wakulembeza okukola. 


N'omubaka Muhammad % yabuuza Swahaaba ayitibwa 
Abdullah Ibn Amri Ibn Al Aaswi # nti: 


Oil; CG OS G Agi egli of TALA OS G ag ANI of Candi Gi 
(eka 0135) sai UU atg g! 

Obadde tomanyi nti Okusiramuka kumenyawo (ebibi) 
byonna ebyakulembera? Nti era n'okusenguka okuva mu 
bifo by'abakaafiiri okudda mu by'abasiraamu kumenyawo 
(ebibi) byonna ebyakulembera? Nti era ne Hijja (entuufu) 
emenyawo (ebibi) byonna ebyakulembera? 


AKABENJE AK'OKUNA 


Bw'oba okitegedde nti omuntu bw'akola shirik afuluma mu 
Busiraamu n'afuuka omukaafiiri, era n'emirimu gye emirungi ne 
gisazibwamu, era n'okitegeera nti bw'afa nga teyeenenyezza 
Allah }%% talimusonyiwa, kimanye nti obubenje obwo obusatu 
obukulembedde bwe bukungaanira ku muntu bumusuula mu 
kabenje ak'okuna era nga ke kasingira ddala okuba akabi ku 
bwonna! 


Akabenje ako, kwe kuba nti Allah 35 amuyingiza omuliro 
Jahannam n'aguseegeramu era n'agusiraaniramu era 
tagufulumamu obugenderevu n'obugenderevu!!! Si 
kugubeeramu buwumbi na buwumbi bwa myaka, wabula 
kugubeeramu lubeerera! Kugubeeramu emirembe n'emirembe! 


Singa ebintu byonna ebiri ku nsi Allah 25 abiggyako, ensi yonna 
n'agijjuzaamu empeke z'obulo zokka, n'alagira ekinyonyi buli 
mwaka kinonengayo empeke y'akalo emu yokka kigitwalenga 
ku mwezi, n'ategeeza abakaafiiri b'omumuliro nti ekinyonyi 
ekyo bwe kirisomba obulo bwonna obuli kunsi ne kibumalawo 
nga bava mu muliro, gaalibadde mawulire malungi nnyo nnyo 
nnyo eri abakaafiiri abali mu muliro!!! 

Kubanga ekiseera kyalituuse -  nebwe kyaliwanvuye 
oluwanvuwa olutayingira mu bwongo - obulo ne buggwa kunsi 
ne bagufulumamu. Kyokka bwe kityo ssi bwe kiri; bagenda 
kugubeeramu obugenderevu n'obugenderevu — nga Allah 
tebamuluma, wadde okuluma ba malaika be, wadde okuluma 
Abakkiriza abaliba mu Jjana mu kiseera ekyo!! Nsaba Allah 35 
atutaase emitima egitatya, egiteebuulirira wadde okubuulirirwa. 
Yagamba Allah % nti: 


de 
? ER an ge KA ba A AA ak AI 72 AT, 
KE NU JAYA WAJA 9 adl add aila) Aa PANEPEN ara 


E 


Mazima oyo yenna agatta ku Allah ekintu kyonna, mazima 
ddala Allah yaziyiza Ejjana ku ye, Era obuddo bwe muliro, 
era abalyazaamaanya tebalifuna mutaasa yenna. 


N'agamba Allah 48 nti: 


wi AGa O bsa Aii ai Y 
lja KU Ia Ya; 
Mazima Allah yakolimira abakaafiiri (yabagoba mu 
kusaasira kwe) n'abategekera omuliro ogwokya, 
tebaligufulumamu obugenderevu n'obugenderevu, 


era tebalifuna mukuumi wadde omudduukirize. 


N'agamba era nti: 

G Ca a ES N E DNA 
balila) { Oa PA EN aa 


Balyegomba okufuluma mu muliro kyokka nga tekisoboka 
kugufulumamu, era balina ebibonerezo eby'olubeerera. 


N'agamba 38 nti: 


E PF 


AH YA A, d 
MAH AA SG oiii, Cra y 
MEI (Wa WA IA Gasos 


Allah yalagaanyisa abannanfuusi abasajja n'abakazi 
n'abakaafiiri omuliro Jahannama gwe batalivaamu, gwe 
gubagwanira, era Allah yabakolimira (yabagoba mu 
kusaasira kwe), era balina ebibonerezo eby'olubeerera. 


Baakolanga shirik basobole obutafa, kyokka kati bali mu muliro 
beegomba bafe baguwone naye nga tebasobola kufa wadde 
okwetta!! Baliva mu kukaaba n'okulaajana ne badda mu 
kuyiriitira olw'obusukkulumu bw'obulumi kyokka 
ng'ebibonerezo tebikendeerako wadde okusiriikirizibwamu 
akatono ennyo. Yagamba Allah % nti: 


377 


ija KAE LAN, Nga UA TEI b 4 


Kik Yg KA DN Ga 

N'abo abaakaafuwala balina omuliro Jahannama. 
Tegulibatta (nti bafe bawummule), wadde okuba nti 
balikendeerezebwa ku bibonerezo byagwo, bwe tutyo bwe 
tusasula buli yenna akaafuwala. 


N'agamba 35 nti: 


KI AE AG e G apal AD 
aan a Gah ESI eE 


Mazima abajeemu (abakaafiiri) ba kuba mu muliro 
Jahannama obugenderevu n'obugenderevu. (Ebibonerezo 
byabwe) tebirikendeezebwako era ba kugubaamu mu 
(kwejjusa okw'obulumi) nga n'essuubi ly'okuwona 
libaweddemu. Tetubangako balyazaamaanya gye bali 
wabula bo bennyini be baali abalyazaamaanya. 


Essuubi liribaggwamu, balyekyawa, balyejjusa okwejjusa 
okutalina mugaso! Balyewuunya obuyitirivu bw'obubuze 
bwabwe, n'obuwewufu bw'amagezi gaabwe, n'obuzito 
bw'obukaafiiri bwabwe, n'obusukkulumu bw'obulyazaamaanya 
bwabwe abwabatuusa okulekawo Omutonzi waabwe 
eyabatonda ne batebenkera n'amasabo nga baali bakimanyi 
bulungi nti amajinni (lubaale) ge basaba gabamalire ebyetaago 
Allah ye yagatonda, n'amasabo gennyini gaazimbibwa na miti 
Allah gye yatonda, ne gaserekebwa n'essubi Allah lye yatonda, 
era baali bakimanyi bulungi nti abalagula n'abalagulwa bonna 
Allah ye yabatonda era balya mmere ye, era banywa mazzi ge 
era bassa mukka gwe! Balekawo batya Omutonzi ne basinza 

Bwali bujoozi bwa maanyi okukwata bitonde binnaabwe ne 
babiwa ebitiibwa ebyeyawulidde omutonzi w'ebitonde byonna! 
Ne babisaba bye bitaatonda! Ne babisaba obugagga nga 
bamativu nti nabyo byavu! Ne babisaba obukuumi nga nabyo 
biwangaalira mu kutya! Ne babyekingiriza obutafuna bizibu nga 
nabyo bijjuzza ebizibu!! 


Baali babuyabuya nnyo okulowooza nti omuliro ogw'olubeerera 
gwe mwangu okugumiikiriza okusinga obwavu, oba obugumba, 
oba obulwadde obw'ekiseera obuseera. Balikkiriza nga bali mu 
muliro nti baali babazi babi, ababuze ab'olulango, ababuyabuya 
abatawunyikamu - naye nga mu kiseera ekyo tekirina we 
kibayambira. Allah 38 atutegeeza nti balirayira nga balangira 
bye baasinzanga ebitali Allah 25 nti: 


ain Wai Kayan Oh KA 


Tulayira Allah! Twali mu bubuze obw'olwatu; bwe 
twabenkanyankanyanga n'omulezi w'ebitonde. 


Abasiraamu ab'ebitiibwa, oyo yenna alina obumativu nti agenda 
kufa asisinkane Allah 45 eyamutonda, yeewale shirik n'amaanyi 
ge gonna. Edduniya teriimu bulamu bujjuvu, teriimu byengera 
bijjuvu. Ebijjuvu biri mu Jjana mwokka. Omuntu ateekeddwa 
okugezesebwa n'okulwala, oba okulogebwa, oba okwavuwala, 
oba obugumba, oba enjala, oba okutya, oba okukyayibwa 
gw'ayagala, oba okufiirwa abaagalwa be. 


Oba okulwaza abaagalwa be, oba okuzaala abaana ab'obumogo, 
oba okufirwa emmaali, oba okubulwako by'ayagala, oba 
okusibwa, n'ebigezo ebirala bingi — kyokka ateekeddwa kukwata 
makubo gokka Alah % g'akkiriza okubivvuunuka. 

Bw'abivvuunuka nga yeebaza Allah 38 bw'atabivvuunuka 
ng'agumiikiriza — tewali kkubo ly'akusatu. Yagamba Allah 38 
ng'atutegeeza ensonga eyo nti: 


ri SG a J5 HA si oa sa KA Y 
sang Kan © ORN Yá ý Gae A Ts ENO); ORSI 


Mazima ddala tujja kubagezesa n'ekintu kyonna: omuli 
okutya, n'enjala, n'okufiirwa emmaali, n'okufa, n'okufiirwa 
ebirime. Kyokka sanyusa Abagumiikiriza; abo abagamba 
nga bagezeseddwa nti: Mazima ffe tuli ba Allah 
era gy'ali gye tudda. 


N'agamba omubaka Muhammad # mu Hadiith eva ku Suhaib 
Ibn Sinaan æ ng'atulaga nti obulamu bw'omukkiriza bubeera 
wakati wa bugumiikiriza n'okwebaza, nti: 


zo OLETE EU of mon, aTi aot, ost ofp a z 
A E EEN E EET IET 
- sa f Aa UE AA UA { OT IS AE 

(kaa 0135) 4) WA UGO ae Ne anoi olg á la> öl Gn sl yw 


Omukkiriza yeewuunyisa! Mazima embeera ze zonna ziba 
nnungi! Ate ng'ekyo tewali akifuna okuggyako nga 
Mukkiriza: Bw'afuna ekimusanyusa nga yeebaza (Allah), 
ekyo ne kiba kirungi gy'ali. Ate bw'agezesebwa 
n'ekimunakuwaza ng'agumiikiriza, era nga 
kiba kirungi gy'ali. 


Oyo yenna atali mwetegefu kugezesebwa ku nsi amanye nti ali 
mu kifo kikyamu. Ensi nyumba ya bigezo, Fjjana yennyumba 


y'emirembe n'obutebenkevu. Yeesiimye oyo atidde shirik 

ng'akyali ku nsi n'amwewala n'atalinda kusooka kulabako ku 
bibonerezo bya Allah 385 mbu awo alyoke akkirize kyokka 
ng'okukkiriza kwe tekukyalina mugaso. Zibasanze abo 
abeewombekedde mu masabo kyokka nga tebalina keeraliikirira 
konna mu bibonerezo by'omutonzi w'enjuba n'omwezi. 


Essanyu lyabwe ery'olubeerera Allah % lye yabateekerateekera 
baliwaanyisizzaamu ebibonerezo ebitalojjeka mu kuluma 
n'ebikangabwa ebitalojjeka ntiisa yaabyo - olw'okwagala 
babeere bulungi ku nsi! Kyokka n'ensi ebaleetedde 
okukaafuwala n'okufiirwa Ejjana egaanye okubanyumira!!! 


Gwe alna omutima omulamu, n'amagezi ag'omugaso, 
gumiikiriza togatta ku Allah % kantu konna, ebula akaseera 
katono nnyo ofe odde eri Allah 4% Omusaasizi ennyo akuwe buli 
ky'akuyitako ku nsi, akujjulize buli kyakukendeerako ku nsi, 
akwerabize ebigezo ebikusuza otudde, akusukkulumye ku 
baakulengezzanga ku nsi. Ba mumativu nti Ejjana ya mazima, 
n'omuliro gwa mazima, n'endagaano ya Allah 38 ya mazima, 
ajja kukuwa omatire, omatirire ddala. Yagamba Allah % nti: 


soL GENG NGA YA RA ZAKA YA y 


bi EEA 
KUMA eyen NG i alios a) LÊ ILE 
LOKIN 


Abange mmwe abantu! Mazima endagaano ya 
Allah ya mazima. Obulamu bw'ensi (obukendeevu) 
tebubeeyinuza (ne bubafiiriza obw'enkomerero obujjuvu), 
era temukkiririzanga ddala omuguumaaza (shaitwan) 
okubeeyinuza n'abaguumaaza n'abaggya ku Allah. 


N'agamba Allah % nti: 

(©; PEA A AEZ PE Taea 
in 4 OK s A FALS Dyan) y 
Era Omulezi wo (Allah) ajja kukuwa osiime. 


N'agamba X% nti: 


EA SAES TES, 20A ED Kaa 
GEE a 6 Aa sa Kn sa) | LAA Ti $ 


su 4 NG sh a KN A NG is 


N'abo Abakkiriza ne bakola n'emirimu emirungi, tujja 
kubayingiza Ejjana ekulukutiramu emigga bagibeeremu 
obugenderevu n'obugenderevu. Endagaano ya Allah ya 
Mazima. Ate ani asinga Allah okwogera amazima? 


Taliiyo ayinza kukusinga kwogera mazima ayi Allah 38. Taliiyo, 
Taliiyo. Tukusaba otuwe obugumiikiriza, otutaase ebigezo byo 
kubanga tuli banafu, otutaase shirik yenna, tubeere mw'abo 
b'oliyingiza Ejjana yo ey'ekitiibwa. Mazima gw'oliyingiza 
omuliro aliba anyoomoose nnyo. Aliba azikiridde nnyo owange 
ggwe Omutonzi waffe. 


ohe d O ia LÉIG AA ANK IN je oA ÉLES Y 
Omulezi waffe! Mazima gw'oliyingiza omuliro ddala ddala 
oliba omukkakkanyizza nnyo. Era abalyazaamaanyi 


tebalifuna mutaasa yenna. 


Soma ekitabo: Ddala Ddala Oli Musiraamu? oyongere 
okunnyonnyoka obulungi ensonga eno. 

ALLAH # AKKIRIZA OKWENENYA 
KW'OMUSHIRIKU 


Mu byengera ebiri mu ddiini y'obusiraamu, mwe muli okuba 
nga Allah 25 yagaziya omulyango gw'okwenenya eri oyo yenna 
asalawo mu mazima ne yeenenya ezzambi lyonna ly'abadde 
yeebagala ne bwe liba ddene nnyo nga likaafuwaza nga shirik. 
Ggwe abadde akola shirik, oli nnamukisa nnyo okuba nti okyali 
mulamu era okyasobola okwenenyeza Allah 38 n'akkiriza 
okwenenya kwo n'owona okuba mu muliro ogw'olubeerera. 


Abantu bangi nnyo abafiiridde ku shirik abatakyalina busobozi 
bwenenya. Bali mu biwoobe n'entiisa ey'ekitalo! Bali mu 
kwejjusa okutalina kye kukyusa! Bali mu kwevuma bussiru 
n'obutabala! Bali mu bulumi obuyitirivu obutalina nkomerero! 
Essuubi ly'okuwona lyabaggwamu dda ate nga mu butuufu 
teririiyo. Baamatira obulimba bw'omulabe waabwe shaitwan ate 
ne balimbisa amazima g'omutonzi waabwe Allah! Tebakyalina 
kakisa konna kadda kunsi beenenye bave ku shirik. 


Baagaana okugumiikiriza emyaka emitono ennyo gye baamala 
ku nsi ne beesuula mu kubonaabona okw'olubeerera! Obwo nno 
bwe butabala obusingira ddala okuba obubi. Kati gewe akyali 
omulamu, ng'obadde okola shirik, olina essabo, ogenda mu 
ssabo, okuba ekitabo, ogema enkuba, oyalula abalongo, oyabya 
olumbe, weesiba zi yirizi, Oba ziri mu baana bo, otunda 
ebyawongo, ofuuwa emmindi, ologa, osulika enseenene, omala 
ekizadde, okkiririza mu mulongo kasowole, yanguwa nnyo 
weenenye. 

Allah 38 ajja kukusonyiwa era akuddize emirimu gyo gyonna 
gye yali yasazaamu olwa shirik gw'obadde okola. Yagamba 


Allah % nti: 
iii oya i WA MA y 
Jj. A A Ui 5 E 3; OFS WA A Pi 
MEEO O agaia 4 a 


Bagambe nti: (Allah abakoowoola nti): Abange 
mmwe abaddu bange abeewalaze amazambi aga buli kika! 
Temuggwangamu essuubi Iy'okusaasira kwa Allah; Mazima 
Allah asonyiwa amazambi gonna. Mazima Musonyiyi nnyo, 
Omusaasizi ennyo. Era mwenenyeze Omulezi wammwe era 
mumujeemulukukire, ng'ebibonerezo tebinnabajjira 
ate mubulwe abibataasaako. 


N'agamba 38 nti: 


3 21280 AKI I 


Jaw 4 DEWEAN aaa Wanu y 


Gamba abo abakaafu nti: Singa balekeraawo (ne bava ku 
bukaafiiri bwabwe), bajja kusonyiyibwa (ebibi) 
byonna ebyakulembera. 


KJS 

OBUKWA KKULIZO BW'OKWENENYA 


Akakwakkulizo akasooka, kwe kuyimiriza ezzambi ly'obadde 
okola. Bwe weenenya ezzambi ng'ate bw'ogenda mu maaso 
n'okulikola, okwenenya kwo kufu era tekukkirizibwa. 


Akakwakkulizo ak'okubiri, kwe kumalirira mu mutima gwo 
nti toliddayo kukola zzambi eryo. Omuntu bw'ayimiriza 
ezzambi, kyokka nga mu mutima gwe mumalirivu okuddamu 
okulikola nga wayiseewo ekiseera, era okwenenya okwo kuba 
kufu. Kyokka bw'aligwamu oluvannyuma lw'okulyenenya nga 
yali amaliridde obutaliddamu, awo addamu ne yeenenya. 


Akakwakkulizo ak'okusatu, kwe kufuna okwejjusa mu 
mutima olw'okukola ezzambi eryo. N'otamwa okuliddamu 
wadde okulinyumya mu ngeri y'okulyenyumirizaamu. Yagamba 
Omubaka Muhammad # mu Hadiith eva ku Abu Sa'eed Al 
Answarie nti: 


I S Y AS Ia ai 
(Ga e G GU ala g et lglg Saa ol 0193) 


Okwejjusa kye kinyusi ky'okwenenya. N'oyo yenna 
eyeenenya ezzambi aba ng'atalikolangako. 


Ate ensobi bw'oba wagikola muntu munno, awo kweyongerako 
akakwakkulizo ak'okuna; oteekeddwa okuzzaayo kye 
wamulyazaamaanya. Bwe kiba kikalu, kizzeeyo. Bwe kiba 
kitubwa kye nga kye watyoboola, musabe akusonyiwe. 
Okwenenya kuno kugasa omuddu ebbanga ly'amala ng'omwoyo 
gwe tegunnatuuka mu ddookooli lye nga gumuggyibwamu 
wadde okuba ng'enjuba emaze okuviirayo ku ludda 

lw'egwiirako. Anti mu kiseera ekyo okwenenya n'okusiramuka 
tebigasa nga Nabbi # bwe yakitukakasa obulungi. 


Kimanye era nti si kakwakkulizo ku muntu akoze ekikaafuwaza 
nti ateekeddwa okuddamu okuleeta shahaada bupya alyoke adde 
mu Busiraamu. Kimumalira okukivaako, n'okumalirira 
obutakiddamu, n'okwejjusa mu mutima gwe — okudda mu 
Busiraamu. Obukwakkulizo obusatu bwe twalabye waggulu 
bw'abutuukiriza, aba amaze okudda mu Busiraamu. 


Omuntu bw'aba yagendako mu ssabo emyaka 5 egiyise, n'amala 
n'ategeera nti ekyo ky'akola kibi era kikaafuwaza, n'ataddayo, 
era n'amalirira obutakiddamu, era n'afuna okwejjusa mu mutima 
gwe, ekyo kyamumalira okudda mu Busiraamu wadde 
teyaddako wabbali n'aleeta shahaada nti Laa Ilaaha IIW'Allah. 
Okumanya okujjuvu kwa Allah 25. 


OKUWUMBAWUMBA 


Mu bufunze ennyo, obwo bwe bubenje bwa shirik obuna 
obusingira ddala okuba obw'obulabe eri omuntu. Tebuli buna 
bwokka, wabula obwo bwe busingira ddala okuba 
obw'omutawaana. Beera ng'omutima gwo gubujjukira buli 
kiseera osobole okubutya n'okubwewala. Okubulaamira abaana 
bo kikulu nnyo okusinga okubalaamira n'okuwanika mu ddiiro 
lyo nti: "Abaana n'abazzukulu omuziro gwaffe Kasimba." Anti 
akasimba tekataasa muliro, wadde okuyingiza Ejjana, wadde 
okutereeza edduniya yomuntu. 


Kakasa nti abaana bo bakuliramu okutya obubenje obwo. Twala 
obudde - waakiri omulundi gumu buli week - onyumyeko nabo 

ku ddiini yaabwe okakase nti enzikiriza yaabwe ntuufu. 
Ky'ogulumiza mu maaso gaabwe kye bajja okugulumiza, era 
ky'owewula mu maaso gaabwe kye bawewula. Gulumiza Akhira 
owewule edduniya. Tolaba nga bwe wayitiriza okwenyinyala 
embizzi nabo bagyenyinyala okusinga kaabuyonjo?! 


Okuleka ku nsi abaana abataawula kisinzibwa mu butuufu ku 
bisinzibwa mu bukyamu kye kigwana okweraliikiriza ennyo 
omuzadde alina omutima omulamu n'obwongo obw'omugaso - 
okusinga bwe yeeraliikirira abaana be kye balirya ng'avuddewo. 
Eyo y'enkola ya ba Nabbi ba Allah 45. Allah atunyumiza ku 
Nabbi we Ya'guub “ed nti: 


TIA 


TANNA aeeai IA 
SA ia GALÉ G A EIA Ogan ga NK EIA 


ANG Jaat ah sena NG D NDE NI 


Oba mwaliwo mu kiseera okufa we kwasemberera 
Nabbi Ya'guub: Bwe yagamba abaana be nti: Munaasinza 
ki nga nvuddewo? Ne bamugamba nti: Tujja kusinza oyo 
gw'obadde osinza (Allah) era oyo ne ba taatabo Ibrahiim, ne 
Isma'eel, ne Ishaag gwe baasinzanga. Oyo asinzibwa omu 
yekka mu butuufu, era y'oyo gwe twasiramukira. 


Kakasa nti bakimanyi bulungi nnyo nti akola shirik afuluma mu 
Busiraamu, ate bw'afuluma mu Busiraamu emirimu gye gyonna 
Allah 35 agisazaamu, ate bw'afa nga teyeenenyezza Allah 38 
tamusonyiwa era taliva mu muliro obugenderevu 
n'obugenderevu. 


Mmaliriza nga mbajjukiza ekigambo Sheikh waffe ow'ekitiibwa 
Abdul-Kariim Ssentamu — Allah Æ amusaasire, amusonyiwe 
byonna ebyamusobako, akimuteere mu yirimu egasa gye yaleka - 
kye yayitirizanga ennyo okutujjukiza; yatugambanga nti: "Ticket 
eri emu yokka ya magenda gokka, teri kudda kutereeza 
byatusobako!" Alifa nga mushiriku talifuna kakisa konna kadda 
ku nsi abeere Omukkiriza, n'alifa nga mwonoonefu talifuna kakisa 
kadda kubeera mulongoofu - weegendereze. 


Nsaba Allah d Omusaasizi ennyo, atendebwa n'amatendo 
amajjuvu agataliimu bukendeevu bwonna, atazaala era 
at'azaalibwa, omukenkufu omukwatampola, asse omukisa mu 
kitabo kino era agase nakyo abaddu be. Musaba akitufuulire 
ensonga y'okuwona ebibonerezo bye ebyo bye yategekera abakaafu 
n'abajeemu. 


Musaba akkirize nti nkiwandiise ku lulwe era ansonyiwe ensobi 
yonna ekirimu. Ayi Allah Æ nkusaba osse okusaasira kwo ku 
Basiraamu bonna era obasonyiwe byonna ebibasobako obayingize 
Ejjana ey'ekitiibwa. Nkusaba osse okusaasira n'emirembe ku 
Mubaka wo Muhammad % n'abantu b'ennyumba ye, ne ba 
Swahaaba be n'abo bonna abagoberera obulungamu bwe okutuusa 
ku lunaku lw'enkomerero. 


Muhammad Quraish Mazinga 

0702 55 1077 

